Diari Oficial de la Generalitat Valenciana


Sumari del DOGV 7976, del 09-02-2017 (2017/1010)

RESOLUCIÓ de 2 de febrer de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'estableixen per a l'any 2017 els terminis de presentació de sol·licituds, comunicacions i notificacions del Registre Vitícola de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7976

Data del DOGV
:   09-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1010


Data del document
:   02-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 2 de febrer de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'estableixen per a l'any 2017 els terminis de presentació de sol·licituds, comunicacions i notificacions del Registre Vitícola de la Comunitat Valenciana. [2017/1010]  
El Reglament (UE) núm. 1308/2013 del Parlament i del Consell, de 17 de desembre de 2013, pel qual es crea l'organització comuna de mercats dels productes agraris i es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007, en l'article 145, manté l'obligació d'administració per part dels estats membres d'un registre vitícola amb informació actualitzada del potencial vitícola i atorga poders a la Comissió per a adoptar actes delegats pels quals s'establisquen les disposicions sobre el contingut del registre vitícola i les excepcions. El Reglament delegat (UE) núm. 2015/560 de la Comissió, de 15 de desembre 2014, que completa el Reglament (UE) núm. 1308/2013, i el Reglament d'execució (UE) núm. 2015/561 de la Comissió, de 7 d'abril de 2015, pel qual s'estableixen disposicions d'aplicació del Reglament (UE) núm. 1308/2013, complementen esta normativa.  
  
El Reial decret 740/2015, de 21 de juliol, pel qual es regula el potencial de producció vitícola, desenvolupa el procediment per a l'aplicació del nou sistema per a la gestió de plantacions de vinya, que posteriorment ha modificat el Reial decret 313/2016, de 29 de juliol, pel qual es modifiquen el Reial decret 739/2015, de 31 de juliol, sobre declaracions obligatòries en el sector vitivinícola, i el Reial decret 740/2015, de 31 de juliol, pel qual es regula el potencial de producció vitícola i es modifica el Reial decret 1079/2014, de 19 de desembre, per a l'aplicació de les mesures del programa de suport 2014-2018 al sector vitivinícola.  
  
Considerant la normativa aplicable al nou règim d'autoritzacions de plantació de vinya procedeix definir els terminis de diferents sol·licituds per a facilitar la presentació i la gestió del Registre Vitícola de la Comunitat Valenciana. Finalment, quant a les sol·licituds d'actualització de dades que es troben en el Registre Vitícola, procedeix mantindre els terminis de sol·licitud.  
Per tot això, prèvia consulta del sector afectat, en virtut de les competències atribuïdes, pel Decret 80/2016, d'1 de juliol, del Consell, de modificació del Decret 158/2015, de 18 de setembre, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i fent ús de les facultats que em concedeix la disposició final primera del Decret 145/2014, de 5 de setembre, del Consell, resolc:  
  
Apartat 1. Terminis de presentació de sol·licituds, comunicacions i notificacions del Registre Vitícola de la Comunitat Valenciana  
Els terminis de tramitació de sol·licituds, notificacions i comunicacions del Registre Vitícola de la Comunitat Valenciana seran els següents:  
a) El termini de sol·licitud per a inscriure o actualitzar les dades que es troben en el Registre Vitícola serà entre el 2 de gener i el 30 de juny de cada any.  
b) El termini de presentació per a sol·licitar l'autorització per a noves plantacions de vinya serà entre l'1 de febrer i el 15 de març, ambdós inclosos.  
c) El termini de presentació de sol·licituds per a les autoritzacions d'arrancada de vinya per a obtindre autorització de replantació serà de l'1 d'agost al 15 de desembre. Una vegada que el viticultor execute l'arrancada, haurà de comunicar-ho, abans del 15 d'abril de la campanya en què es va autoritzar a arrancar.  
d) Per a l'autorització de replantació o substitució de vinyes de vinificació, a fi d'obtindre el corresponent permís de plantació es podrà presentar la sol·licitud tot l'any i sempre abans del final de la segona campanya següent a la campanya en què s'haja notificat la resolució d'arrancada.  
e) Per a l'autorització de plantació per conversió de drets, el termini de sol·licitud podrà realitzar-se durant tot l'any i sempre dins del període de vigència del dret.  
f) Sobre la modificació de localització d'autorització de plantació, la sol·licitud es podrà presentar durant tot l'any, prèviament a la plantació i com a mínim tres mesos abans del final de la vigència de l'autorització.  
  
g) Les notificacions de plantació de vinya mare d'empelt i de plantacions per a experimentació es podran presentar durant tot l'any i sempre abans de la data de la plantació.  
h) Les comunicacions de plantació amb origen autorització de conversió de drets, nova plantació o replantació es podran presentar durant tot l'any, dins dels sis mesos posteriors en data plantació i sempre abans de la caducitat de l'autorització.  
i) Les comunicacions de plantació amb origen d'una expropiació o de plantacions d'autoconsum es podran presentar durant tot l'any i dins dels sis mesos posteriors en data plantació.  
  
Apartat 2. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Apartat 3. Règim de recursos contra la present resolució  
Contra la present resolució, que posa fi a la via administrativa, podrà interposar-se un recurs potestatiu de reposició, en el termini d'un mes, davant del mateix òrgan que va dictar l'acte, a comptar a partir de l'endemà de la publicació de la present resolució en el Diari Oficial de la Generalitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació de la present resolució en el DOGV, d'acord amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de febrer de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.